Anexă

REGULAMENT DE ORGANIZARE ŞI FUNCŢIONARE CANTINĂ

Articolul 1

Definiție

(1) Regulamentul de organizare și funcționare este un document propriu al serviciului social Cantina, din cadrul Direcției de Asistență Socială a Orașului Deta. Înființarea Cantinei a fost aprobată prin Hotărârea Consiliului Local al orașului Deta nr. 110 din 26.08.2025 privind înființarea Direcției de Asistență Socială a Orașului Deta și aprobarea Organigramei și a Statului de Funcții.

Regulamentul de organizare și funcționare este întocmit în vederea asigurării funcționării serviciului social Cantina, cu respectarea standardelor minime de calitate aplicabile și a asigurării accesului persoanelor beneficiare la informații privind condițiile de admitere, serviciile oferite, condițiile de încetare a contractului, drepturi și obligații.

(2) Prevederile prezentului regulament sunt obligatorii atât pentru persoanele beneficiare, cât și pentru angajații instituției și, după caz, pentru membrii familiei beneficiarilor, reprezentanții legali/convenționali, vizitatori.

Articolul 2

Identificarea serviciului social

Serviciul social Cantina Socială, cod serviciu social 8899 CPDH-I, cu sediul în Deta str. Termal nr. 17/A, este înființat și administrat de furnizorul Direcția de Asistență Socială a Orașului Deta, acreditat conform Certificatului de acreditare seria AF nr. 0012250 din data de 22.10.2025.

Articolul 3

Scopul serviciului social

Scopul serviciului social Cantina este de a presta servicii sociale gratuite persoanelor aflate în situații economico-sociale precare, sau medicale deosebite, în scopul prevenirii şi limitării unor situații de dificultate care pot genera marginalizarea sau excluderea lor socială, prin desfășurarea următoarelor activități:

- pregătirea şi asigurarea hranei (prânzul şi cina), în limita alocației de hrană, distribuindu-se o dată pe zi conform unui orar prestabilit.

Serviciul social Cantina Socială are capacitatea de a găti un număr de 100 de porții de mâncare.

Media zilnica fiind de 45 porții/zi

Articolul 4

Cadrul legal de înființare, organizare şi funcționare
(1) Serviciul social Cantina funcționează cu respectarea prevederilor cadrului general de

organizare şi funcționare a serviciilor sociale reglementat de:

Legea nr. 292/2011, cu modificările ulterioare şi ale altor acte normative secundare aplicabile domeniului, Legea nr. 208/1997 cu privire la cantinele de ajutor social, precum și ale altor acte normative secundare, aplicabile domeniului.

(2) Standard minim de calitate aplicabil: Ordinul ministrului muncii şi justiției sociale, nr. 29/2019, anexa 9.

(3) Serviciul social Cantina este înființat prin HCL nr. 110/26.08.2025 privind înființarea Direcției de Asistență Socială a orașului Deta, aprobarea Organigramei și a Statului de Funcții.

Articolul 5

Principiile care stau la baza acordării serviciului social

(1) Cantina se organizează și funcționează cu respectarea principiilor generale care guvernează sistemul național de asistență socială, precum și cu principiile specifice care stau la baza acordării serviciilor sociale prevăzute în legislația specifică, în convențiile internaționale ratificate prin lege şi în celelalte acte internaționale în materie, la care România este parte, precum și în standardele minime de calitate aplicabile.

(2) Principiile specifice care stau la baza prestării serviciilor sociale în cadrul Cantinei sunt următoarele:

a) respectarea și promovarea cu prioritate a interesului persoanei beneficiare;

b) protejarea şi promovarea drepturilor persoanelor beneficiare în ceea ce privește egalitatea de șanse şi tratament, participarea egală, autodeterminarea, autonomia și demnitatea personală şi întreprinderea de acțiuni nediscriminatorii şi pozitive cu privire la persoanele beneficiare;

c) asigurarea protecției împotriva abuzului şi exploatării persoanei beneficiare;

d) deschiderea către comunitate;

e) asistarea persoanelor fără capacitate de exercițiu în realizarea și exercitarea drepturilor lor;

f) asigurarea în mod adecvat a unor modele de rol și statut social, prin încadrarea în unitate a unui personal mixt;

g) ascultarea opiniei persoanei beneficiare și luarea în considerare a acesteia, ținându-se cont, după caz, de vârsta și de gradul său de maturitate, de discernământ şi capacitatea de exercițiu;

h) promovarea unui model familial de îngrijire a persoanei beneficiare;

i) asigurarea unei îngrijiri individualizate şi personalizate a persoanei beneficiare;

j) preocuparea permanentă pentru scurtarea perioadei de prestare a serviciilor, în baza potențialului și abilităților persoanei beneficiare de a trăi independent;

k) încurajarea inițiativelor individuale ale persoanelor beneficiare şi a implicării active a acestora în soluționarea situațiilor de dificultate;

l) asigurarea confidențialității și a eticii profesionale;

m) responsabilizarea membrilor familiei, reprezentaților legali cu privire la exercitarea drepturilor şi îndeplinirea obligațiilor de întreținere;

n) primordialitatea responsabilității persoanei, familiei, cu privire la dezvoltarea propriilor capacități de integrare socială și implicarea activă în soluționarea situațiilor de dificultate cu care

se pot confrunta la un moment dat;

Articolul 6

Beneficiarii serviciilor sociale

(1) Beneficiarii serviciilor sociale acordate în Cantina sunt persoane aflate în situații economico-sociale sau medicale deosebite, care au domiciliul sau reședința în orașul Deta ori localitatea Opatița, după cum urmează:

1. Conform Legii nr. 208/15.12.1997:

a) copiii în vârstă de până la 18 ani, aflați în întreținerea acelor familii al căror venit net mediu lunar pe o persoană în întreținere este sub nivelul venitului net lunar, pentru o persoană singură, luat în calcul la stabilirea ajutorului social;

b) tinerii care urmează cursuri de zi la instituțiile de învățământ ce funcționează în condițiile legii, până la terminarea acestora, dar fără a depăși vârsta de 25 de ani, respectiv 26 de ani în cazul celor care urmează studii superioare cu o durată mai mare de 5 ani, care se află în situația prevăzută la lit. a);

c) persoanele care beneficiază de ajutor social sau de alte ajutoare bănești acordate în condițiile legii și al căror venit este de până la nivelul venitului net lunar pentru o persoană singură, luat în calcul la stabilirea ajutorului social;

d) pensionarii;

e) persoanele care au împlinit vârsta de pensionare, aflate într-una dintre următoarele situații: sunt izolate social, nu au susținători legali, sunt lipsite de venituri;

f) invalizii şi bolnavii cronici;

g) orice persoană care, temporar, nu realizează venituri, pe o perioada de cel mult 90 de zile pe an.

h) persoanele beneficiare ale altor servicii sociale acreditate, organizate pe raza orașului Deta, pentru care furnizorii de servicii sociale au încheiat contracte, convenții sau protocoale de colaborare cu Cantina, în vederea acordării serviciilor de preparare și/sau distribuire a hranei, conform legislației în vigoare.

(2) Condițiile de accesare a serviciilor, sunt următoarele:

a) Acte necesare:

- cerere;

- acte de identitate;

- certificat de naștere și după caz, certificat de căsătorie;

- acte doveditoare privind veniturile;

- declarație notarială privind faptul că nu realizează venituri, pentru persoanele care sunt apte de muncă, dar nu au loc de muncă sau adeverință ANAF care atestă lipsa venituri;

- certificat de încadrare în grad de handicap, pentru persoanele cu dizabilități;

adeverința eliberată de medicul de familie/medicul specialist, care atestă boala cronică, pentru bolnavii cronici;

- pentru persoanele care au îndeplinit vârsta de pensionare, declarație pe propria răspundere că se află în una din următoarele situații: sunt izolate social, nu au susținători legali, sunt lipsite de venituri;

- adeverința de școlarizare adeverință medicală - apt pentru a frecventa colectivitatea, pentru persoanele care ridică hrana de la sediul Cantinei.

- hotărâre de încredințare, plasament, adopție și orice hotărâre privind obligația legală de întreținere, după caz.

Copiile se vor realiza gratuit la sediul Cantinei, cu respectarea prevederilor Legii 9/2023.

b) Criterii de eligibilitate:

Persoanele specificate la Articolul 6 (alin. 1).

c) Decizia de admitere/respingere pentru serviciile acordate de către Cantina, se redactează de către asistentul social și se semnează de către directorul general.

Decizia de admitere/respingere se înregistrează în Registrul Decizii, este redactată în două exemplare, un exemplar pentru beneficiar și un exemplar rămâne la dosarul beneficiarului. În Decizia de admitere se consemnează perioada de acordare și numărul de porții acordate.

În cazul Deciziei de respingere se va menționa motivul neacordării serviciului social.

e) Modalitatea de încheiere a Contractului de furnizare de servicii și modelul acestuia:

Contractul de furnizare de servicii se încheie în formă scrisă, în două exemplare (un exemplar pentru beneficiar și un exemplar se păstrează la dosarul beneficiarului), conform modelului existent la nivelul instituției, pentru o perioadă de 6 luni, cu posibilitatea de prelungire prin Act Adițional, sau pentru o perioadă de 90 zile, pentru persoanele prevăzute la art. 2, alin. (1), lit. g) din Legea nr. 208/1997 privind cantinele de ajutor social.

Contractul de furnizare de servicii este redactat de către asistentul social, avizat de către Compartimentul Autoritate Tutelară și Asistență Socială al Direcției de Asistență Socială Deta şi

semnat de către Directorul General, precum şi de beneficiar.

f) Serviciile acordate în cadrul Cantinei  pot fi gratuite sau cu plată, în condițiile Legii nr. 208/1997 privind cantinele de ajutor social, ale Legii nr. 292/2011 a asistenței sociale și ale hotărârilor autorității administrației publice locale.

g) Beneficiarii serviciilor cantinei sociale pot datora o contribuție lunară reprezentând contravaloarea totală sau parțială a serviciilor de preparare și distribuire a hranei, stabilită în funcție de veniturile realizate, situația socio-economică și gradul de vulnerabilitate socială al acestora, conform legislației în vigoare.

h) Cuantumul contribuției beneficiarilor, modalitatea de calcul, categoriile exceptate de la plată și procedura de încasare a contribuției se stabilesc prin hotărâre a Consiliului Local și/sau prin actele administrative aplicabile serviciului social.

i) Beneficiarii fără venituri sau cu venituri reduse, aflați în situații de risc social, pot beneficia de

servicii gratuite, în baza anchetei sociale și a documentelor justificative prevăzute de legislația în

vigoare.

j) Pentru beneficiarii care nu își pot exprima consimțământul ori se află în întreținerea familiei/aparținătorilor, contribuția poate fi achitată de susținătorii legali, aparținători sau reprezentanții legali, în baza contractului de acordare a serviciilor sociale.

k) Acordarea serviciilor sociale în cadrul Cantinei  se realizează în baza unui contract de furnizare servicii sociale și/sau a unei dispoziții de aprobare emise conform procedurilor interne și legislației aplicabile.

l) Cantina poate acorda, în limita capacității aprobate și a resurselor disponibile, servicii gratuite temporare pentru cazuri sociale urgente, persoane aflate în situații de criză, persoane fără adăpost sau alte categorii vulnerabile identificate de serviciile sociale competente.

m) În situația neachitării contribuției stabilite conform legii, furnizorul serviciului social poate dispune recuperarea debitelor în condițiile legislației aplicabile și ale contractului de furnizare servicii sociale.

n) Beneficiarii și/sau reprezentanții legali ai acestora au obligația de a comunica orice modificare privind situația veniturilor, domiciliului sau situației sociale care poate influența acordarea serviciilor sociale sau cuantumul contribuției datorate.

(3) Condițiile de încetare și suspendare a acordării serviciilor sociale: 
a) Încetarea serviciilor acordate beneficiarului se aplică în următoarele situații: 
- beneficiarul nu se mai încadrează în criteriile de eligibilitate; 
- beneficiarul nu respectă prevederile Contractului de furnizare servicii;

- acordul părților privind încetarea contractului; retragerea Licenței de funcționare;

- lipsa nejustificată a beneficiarului pentru a-şi ridica hrana, pe o perioadă de 1 lună;

- în caz de deces al beneficiarului de servicii.

b) Suspendarea serviciilor acordate beneficiarului, se aplică în următoarele situații:

- la solicitarea scrisă a beneficiarului, pentru o perioadă de maxim 3 luni;

- la absența nejustificată a beneficiarului pentru ridicarea hranei (atât hrana caldă cât și hrana rece), pe o perioadă de 3 zile consecutive;

- la absența nejustificată a beneficiarului pentru ridicarea hranei (atât hrana caldă cât și hrana rece), pe o perioadă de 7 zile cumulate în decursul unei luni.

Încetarea suspendării serviciilor sociale are loc la solicitarea scrisă a beneficiarului, cu aprobarea conducătorului.

(4) Persoanele beneficiare de servicii sociale, furnizate de către serviciul social Cantina, au următoarele drepturi:

a) să li se respecte drepturile și libertățile fundamentale, fără discriminare pe bază de rasă, sex, religie, opinie sau orice altă circumstanță personală ori socială;

b) să participe la procesul de luare a deciziilor în furnizarea serviciilor sociale, respectiv la luarea

deciziilor privind intervenția socială care li se aplică;

c) să li se asigure păstrarea confidențialității asupra informațiilor furnizate şi primite;

d) să li se asigure continuitatea serviciilor sociale furnizate, atât timp cât se mențin condițiile care 
au generat situația de dificultate;

e) să fie protejați de lege atât ei, cât și bunurile lor, atunci când nu au capacitate de exercițiu;

f) să li se garanteze demnitatea, intimitatea și respectarea vieții intime;

g) să participe la evaluarea serviciilor sociale primite;

h) să li se respecte toate drepturile speciale în situația în care sunt minori sau persoane cu dizabilități;

i) să beneficieze de serviciile sociale prevăzute în Planul individualizat de asistență;

j) să li se asigure continuitatea serviciilor sociale atâta timp cât se mențin condițiile care au generat situația de dificultate;

k) să refuze primirea serviciilor sociale;

l) să aibă acces la propriul dosar;

m) să își exprime nemulțumirea cu vigoare la acordarea serviciilor sociale;

n) să fie informați în timp util, asupra: drepturilor sociale, modificărilor intervenite în acordarea serviciilor sociale, oportunității acordării altor servicii sociale, listei la nivel local cuprinzând furnizorii acreditați să acorde servicii sociale, regulamentului de ordine interioară.

(5) Persoanele beneficiare de servicii sociale, furnizate de serviciul social Cantina, au următoarele obligații:

a) să furnizeze informații cât mai complete și reale privind situația familială și financiară;

b) să respecte termenele și clauzele stabilite în Contractul de furnizare a serviciilor sociale;

c) să prezinte legitimația în momentul în care ridică hrana;

d) să informeze asistentul social în legătură cu schimbările survenite în situația sa familială, socială sau profesională;

e) să nu se prezinte în stare de ebrietate sau sub influența altor substanțe toxice la întâlnirile stabilite cu asistentul social sau cu alți profesioniști;

f) să folosească un limbaj decent și să adopte un comportament civilizat pe parcursul întâlnirilor

cu asistentul social sau alți profesioniști;

g) să nu aducă prejudicii materiale sau morale instituției;

h) să permită asistentului social să facă vizite la domiciliul său;

i) să informeze în prealabil asistentul social, în cazul în care din motive personale întemeiate (îmbolnăvire, părăsirea localității), renunță temporar la serviciile furnizate de către Cantina;

j) să respecte prevederile prezentului regulament.

Articolul 7

Activități şi funcții
Principalele funcții ale serviciului social Cantina sunt următoarele:

a) furnizare a serviciilor sociale de interes public general/local, prin asigurarea următoarelor activități:

- reprezentarea furnizorului de servicii sociale în contractul încheiat cu persoana beneficiară;

- instrumentarea dosarului beneficiarului;

- pregătirea și servirea hranei;

- consiliere și informare socială;

b) informare a beneficiarilor, potențialilor beneficiari, autorităților publice şi publicului larg despre domeniul său de activitate, prin asigurarea următoarelor activități:

punerea la dispoziția beneficiarilor sau a oricărei alte persoane interesate a materialelor informative privind serviciile oferite;

informarea și consilierea beneficiarilor;

actualizarea site-ului precum și a materialelor informative;

elaborarea de rapoarte de activitate;

c) promovare a drepturilor beneficiarilor şi a unei imagini pozitive a acestora, promovare a drepturilor omului în general, precum şi prevenire a situațiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activități:

organizarea de activități de sensibilizare și informare a comunității;

promovarea participării sociale și a implicării comunitare prin atragerea de voluntari, sponsorizări şi donații;

d) asigurare a calității serviciilor sociale prin realizarea următoarelor activități:

- elaborarea procedurilor și instrumentelor standardizate utilizate în procesul de acordare a serviciilor și instruirea personalului cu privire la acestea;

- realizarea de evaluări periodice a serviciilor prestate și măsurarea gradului de satisfacție a beneficiarilor;

- facilitarea participării beneficiarilor și a angajaților la stabilirea obiectivelor și priorităților de dezvoltare în vederea creșterii calității serviciilor;

- elaborarea Planului de Îmbunătățire și Adaptare a Mediului Ambiant și a Planului de Igienizare;

- respectarea drepturilor beneficiarilor şi încurajarea lor să-şi exprime opinia cu privire la aspectele care țin de activitatea Cantinei;

- desfășurarea activității ținând cont de prevederile etice în interacțiunile cu beneficiarii;

- întreprinderea de acțiuni privind identificarea, semnalarea şi soluționarea cazurilor de abuz şi neglijare; 
- consemnarea incidentelor deosebite care afectează beneficiarii, personalul sau activitatea Cantinei;

- întreprinderea de măsuri în vederea asigurării instruirii periodice și formării profesionale a angajaților; evaluarea anuală a activității angajaților.

e) administrarea resurselor financiare, materiale şi umane prin realizarea următoarelor activități:

- întocmirea propunerilor pentru Planul Anual de Achiziții Publice al furnizorului de servicii sociale; 
- întocmirea de referate de necesitate; întocmirea Planului de Îmbunătățire și Adaptare a Mediului Ambiant; 
- elaborarea Planului de instruire și formare profesională a personalului.

Articolul 8

Structura organizatorică, numărul de posturi şi categoriile de personal Serviciul social Cantina, cod serviciu social 8899 CPDH-I, funcționează cu un număr de 5 angajați, astfel:

Personal cu funcții administrative, gospodărire, deservire:

1 bucătar calificat (M), 1 ajutor bucătar (G), 1 lucrător în bucătărie (G), 2 femeie de serviciu(G/M).

Voluntari: Serviciul social Cantina socială prezintă disponibilitate în munca cu voluntari, contactul de voluntariat este aprobat de către Directorul General.

Articolul 9

Personalul administrativ, gospodărie, deservire

Personalul administrativ asigură activitățile auxiliare ale Cantinei 
Muncitor calificat (bucătar) - îndeplinește în principal, următoarele atribuții:

a) asigură prepararea și distribuirea hranei către beneficiari;

b) asigură transportul în interiorul instituției și păstrarea alimentelor luate în primire în deplină securitate, în conformitate cu normele de igienă și securitate sanitară;

c) respectă întocmai meniul stabilit;

d) folosește integral cantitățile scoase din magazie pentru prepararea hranei;

e) răspunde de calitatea hranei preparate;

f) distribuie integral hrana preparată;

g) execută igienizarea spațiilor destinate preparării și servirii mesei;

h) răspunde de bunurile materiale și echipamentele utilizate în procesul de preparare și distribuție a hranei;

i) alte atribuții prevăzute în fișa postului.

Ajutor bucătar:,

a) Participă la pregătirea alimentelor conform meniului zilnic și indicațiilor bucătarului;

b) Efectuează operațiuni preliminare pentru prepararea hranei: curățare, spălare, porționare și pregătirea ingredientelor;

c) Sprijină prepararea și distribuirea hranei către beneficiarii cantinei sociale;

d) Asigură respectarea normelor de igienă alimentară și a condițiilor sanitar-veterinare în procesul de preparare și servire a mesei;

e) Participă la igienizarea și întreținerea spațiilor de preparare, depozitare și servire a hranei;

f) Spală și dezinfectează vesela, tacâmurile, ustensilele și echipamentele utilizate;

g) Respectă normele SSM, PSI și procedurile interne privind siguranța alimentară;

h) Utilizează corespunzător echipamentele și aparatura din blocul alimentar;

i) Sprijină recepția și depozitarea alimentelor conform normelor igienico-sanitare;

j) Semnalează bucătarului sau conducerii eventualele deficiențe constatate în activitate;

k) Participă la menținerea unui climat corespunzător de ordine și curățenie în cadrul cantinei sociale;

l) Respectă programul de lucru și regulamentele interne ale unității;

m) Respectă drepturile și demnitatea beneficiarilor serviciilor sociale;

n) Îndeplinește și alte sarcini stabilite de conducerea unității, în conformitate cu pregătirea profesională și legislația în vigoare.

Lucrător în bucătărie,

a. Participă la pregătirea hranei conform meniului zilnic și indicațiilor primite de la personalul responsabil;

b. Efectuează operațiuni de curățare, spălare și pregătire preliminară a alimentelor;

c. Asigură manipularea și depozitarea corespunzătoare a produselor alimentare, conform normelor igienico-sanitare;

d. Participă la porționarea și distribuirea hranei către beneficiarii cantinei sociale;

e. Menține curățenia și igienizarea spațiilor de preparare, depozitare și servire a hranei;

f. Utilizează corect echipamentele și ustensilele din bucătărie și semnalează eventualele defecțiuni;

g. Respectă normele de igienă alimentară, securitate și sănătate în muncă, PSI și protecția mediului;

h. Poartă echipamentul de protecție și respectă regulile privind igiena personală;

i. Participă la colectarea și evacuarea deșeurilor rezultate din activitatea bucătăriei;

j. Sprijină activitatea bucătarului și a personalului din cadrul cantinei sociale;

k. Respectă programul de lucru și procedurile interne ale serviciului social;

l. Manifestă respect și conduită adecvată față de beneficiarii serviciilor sociale;

m. Completează, după caz, documentele și evidențele specifice activității desfășurate;

n. Îndeplinește și alte atribuții stabilite de conducerea serviciului social, în conformitate cu legislația în vigoare și fișa postului.

Femeie de serviciu:
a. Asigură curățenia și igienizarea spațiilor din cadrul cantinei sociale, conform normelor igienico-sanitare în vigoare;

b. Efectuează zilnic curățenia în sala de servire a mesei, grupurile sanitare, spațiile administrative și anexele aferente;

c. Participă la igienizarea și dezinfectarea suprafețelor, mobilierului, pardoselilor și echipamentelor utilizate în activitatea cantinei;

d. Asigură colectarea și evacuarea reziduurilor menajere conform procedurilor interne și normelor sanitare;

e. Utilizează corespunzător materialele și substanțele de curățenie, cu respectarea normelor de securitate și sănătate în muncă;

f. Menține în stare corespunzătoare ustensilele și echipamentele folosite pentru curățenie;

g. Participă la activitățile de curățenie generală și dezinfecție periodică a spațiilor;

h. Respectă normele de igienă personală, SSM, PSI și regulile interne ale unității sociale;

i. Informează superiorul ierarhic cu privire la eventualele defecțiuni, riscuri sau probleme constatate în spațiile cantinei;

j. Contribuie la menținerea unui mediu sigur și corespunzător pentru beneficiarii serviciilor sociale;

k. Respectă confidențialitatea și drepturile beneficiarilor cantinei sociale;

l. Îndeplinește și alte sarcini stabilite de conducerea unității, în conformitate cu atribuțiile postului și legislația în vigoare.

Articolul 10 Finanțarea Cantinei Sociale

(1) În estimarea bugetului de venituri şi cheltuieli, finanțarea serviciului social Cantina socială are în vedere asigurarea resurselor necesare acordării serviciilor sociale cel puțin la nivelul standardelor minime de calitate aplicabile.

(2) Finanțarea cheltuielilor centrului se asigură, în condițiile legii, din următoarele surse:

(A) În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puțin la nivelul standardelor minime de calitate aplicabile.

(B) Finanțarea cheltuielilor centrului se asigură, în condițiile legii, din următoarele surse:

a) Alocații din bugetul local aprobate anual prin hotărârea Consiliului Local, care asigură fondurile necesare pentru desfășurarea activităților curente, salarizarea personalului, întreținerea spațiilor, implementarea serviciilor sociale și realizarea obiectivelor instituției.

b) Transferuri de la bugetul de stat, prin bugetele ministerelor de resort( în principal Ministerul Muncii și Solidarității Sociale) sau prin Agenția Națională pentru Plăți și Inspecție Socială, pentru finanțarea unor drepturi sociale, subvenții servicii sociale sau programe naționale de asistență socială.

c) fonduri externe nerambursabile, în special fonduri europene, accesate în nume propriu sau prin unitatea administrativ-teritorială, pentru dezvoltarea și modernizarea serviciilor sociale, infrastructurii și capacității instituționale.

d) donații, sponsorizări, alte surse de venituri, conform legislației în vigoare, provenind de la persoane fizice sau juridice, organizații neguvernamentale, instituții publice sau private, din țară sau din străinătate.

e) alte surse de finanțare, în conformitate cu legislația în vigoare.

Anexa nr. 1

Nr. _____________________ pentru acordarea de servicii sociale în cadrul

Părțile contractante:

I. DIRECȚIA DE ASISTENȚĂ SOCIALĂ, denumit în continuare

furnizor de servicii sociale, cu sediul în Str. Termal, nr. 17/A, județul Timiș, codul de înregistrare fiscală 52466330, Certificatul de acreditare seria AF nr. 0012250, reprezentat de domnul Vizitiu Vlad, având funcția de Director General

și

II. ____________________________________, denumit în continuare beneficiar, domiciliat în localitatea ______________, str. ___________ nr. _______, Ap. ______ jud. Timiș, CNP______________________, posesor al CI seria ____, nr. ______________, eliberat de..........................................., la data de................., având în vedere:

Cererea nr. _____________

Fișa evaluare socio-economică nr. _______________

Actele doveditoare privind veniturile_____________

Ancheta socială nr. _________________

Planul individualizat de intervenție nr. _________________

convin asupra următoarelor:

1. Definiții:

1.1. contractul pentru furnizarea de servicii sociale - actul juridic încheiat între o persoană fizică sau juridică, publică ori privată, acreditată conform legii să acorde servicii sociale, denumită furnizor de servicii sociale, și o persoană fizică aflată în situație de risc sau de dificultate socială,

denumită beneficiar de servicii sociale, care exprimă acordul de voință al acestora în vederea acordării de servicii sociale;

1.2. furnizor de servicii sociale - persoana fizică sau juridică, publică ori privată, acreditată conform legii în vederea acordării de servicii sociale, prevăzută la art. 11 din Ordonanța Guvernului nr. 68/2003 privind serviciile sociale, aprobată cu modificări și completările ulterioare (Legea nr. 515/2003);

1.3. beneficiar de servicii sociale - persoana aflată în situație de risc și de dificultate socială, împreună cu familia acesteia, care necesită servicii sociale, conform planului de intervenție (revizuit în urma evaluării complexe);

1.4. servicii sociale - ansamblu de măsuri și acțiuni realizate pentru a răspunde nevoilor sociale individuale, familiale sau de grup, în vederea prevenirii și depășirii unor situații de dificultate, vulnerabilitate, sau de dependență pentru prezervarea autonomiei și protecției persoanei, pentru prevenirea marginalizării și excluziunii sociale, prevenirea marginalizării și excluziunii sociale, pentru promovarea incluziunii sociale și în scopul creșterii calității vieții, definite în condițiile prevăzute de Ordonanța Guvernului nr. 68/2003, aprobată cu modificări și completări prin Legea nr. 515/2003, cu modificările și completările ulterioare;

1.5. reevaluarea situației beneficiarului de servicii sociale - activitatea obligatorie a furnizorului de servicii sociale de a evalua situația beneficiarului după acordarea de servicii sociale pe o anumită perioadă;

1.6. contribuția beneficiarului de servicii sociale - cotă-parte din costul total al serviciului acordat de furnizorul de servicii sociale, în funcție de tipul serviciului și de situația materială a beneficiarului, și care poate fi în bani;

1.7. obligațiile beneficiarului de servicii sociale - totalitatea îndatoririlor pe care beneficiarul de servicii sociale și le asumă prin contract și pe care le va îndeplini valorificându-și maximal potențialul psiho-fizic;

1.8. standarde minimale de calitate - ansamblul de cerințe privind cadrul organizatoric și material, resursele umane și financiare în vederea atingerii nivelului de performanță obligatoriu pentru toți furnizorii de servicii sociale specializate, aprobate în condițiile legii;

1.9. modificări de drept ale contractului de acordare de servicii sociale - modificările aduse contractelor în mod independent de voința părților, în temeiul prevederilor unui act normativ;

1.10. forța majoră - eveniment mai presus de controlul părților, care nu se datorează greșelii sau vinii acestora, care nu putea fi prevăzut în momentul încheierii contractului și care face imposibilă executarea acestuia;

1.11. evaluarea inițială - activitatea de identificare/determinare a naturii cauzelor, a stării actuale de dezvoltare și de integrare socială a beneficiarului, precum și a prognosticului acestora, efectuată prin utilizarea de metode și tehnici specifice profesiilor sociale, de către furnizorul de servicii sociale. Scopurile evaluării sunt cunoașterea și înțelegerea problemelor cu care se confruntă beneficiarul și identificarea măsurilor inițiale pentru elaborarea planului individualizat de intervenție.

2. Obiectul contractului

2.1. Obiectul contractului îl constituie acordarea următoarelor servicii sociale:

a) pregătirea și distribuirea a _______ porții de hrană, pentru persoanele prevăzute în ancheta socială;

b) informare și consiliere socială;

2.2. Descrierea serviciilor sociale acordate de furnizorul de servicii sociale:

a) pregătirea și distribuirea la sediul cantinei a 2 mese pe zi - prânzul și cina, în limita alocației zilnice de hrană prevăzută de lege.

b) distribuirea hranei pentru cele 2 mese se face de la sediul cantinei de ajutor social din orașul Deta, str. Termal, nr. 17/A, județul Timiș, după programul stabilit și afișat.

3. Costurile serviciilor sociale acordate

3.1. Costul pe lună pentru fiecare serviciu acordat este calculat conform prevederilor legale, actualizate.

4. Durata contractului

4.1 Durata contractului este de la data de _________ până la data de __________

4.2. Durata contractului poate fi prelungită cu acordul părţilor și numai după evaluarea rezultatelor serviciilor acordate beneficiarului de servicii sociale și, după caz, revizuirea dosarului de acordare a hranei la cantina socială.

4.3. Prelungirea contractului se face prin act adițional.

5. Etapele procesului de acordare a serviciilor sociale:

5.1. implementarea măsurilor prevăzute în planul individualizat de intervenție;

5.2. reevaluarea periodică a situației beneficiarului de servicii sociale.

6. Drepturile furnizorului de servicii sociale:

6.1. de a verifica veridicitatea informațiilor primite de la beneficiarul de servicii sociale;

6.2. de a încheia acordarea serviciilor sociale către beneficiar, în cazul în care constată că acesta i-a furnizat informații eronate;

6.3. de a utiliza, în condițiile legii, date denominalizate în scopul întocmirii de statistici pentru dezvoltarea serviciilor sociale;

6.4. de a realiza, utiliza și difuza imaginea beneficiarului în orice acțiune care are scopul de a promova activitatea Direcției de Asistență Socială a orașului Deta;

6.5. de a suspenda acordarea serviciilor sociale către beneficiar, în cazul în care acesta absentează nejustificat de la ridicarea hranei (atât hrana caldă cât și hrana rece), fără a anunța în prealabil, pentru o perioadă de 3 zile consecutive, sau pentru o perioadă de 7 zile cumulate în decursul unei luni.

7. Obligațiile furnizorului de servicii sociale:

7.1. să respecte drepturile și libertățile fundamentale ale beneficiarului în acordarea serviciilor sociale, precum și drepturile beneficiarului de servicii sociale, rezultate din prezentul contract;

7.2. să acorde servicii sociale prevăzute în planul individualizat de intervenție, cu respectarea acestuia și a standardelor minimale de calitate a serviciilor sociale;

7.3. să depună toate diligențele pentru a asigura beneficiarul de continuitatea serviciilor sociale furnizate, în cazurile de încetare a prezentului contract prevăzute la pct. 12.1 și 13.1 lit. a) și d);

asigurarea continuității serviciilor sociale se va realiza și prin subcontractare și cesiune de servicii sociale; 7.4. să fie receptiv și să țină cont de toate eforturile beneficiarului de servicii sociale în îndeplinirea obligațiilor contractuale și să considere că beneficiarul și-a îndeplinit obligațiile contractuale în măsura în care a depus toate eforturile;

7.5. să informeze beneficiarul de servicii sociale asupra: conținutului serviciilor sociale și condițiilor de acordare a acestora; oportunității acordării altor servicii sociale; listei la nivel local cuprinzând furnizorii acreditați să acorde servicii sociale; regulamentului de ordine internă; oricărei modificări de drept a contractului.

7.6. să reevalueze periodic situația beneficiarului de servicii sociale, și, după caz, să completeze și/sau să revizuiască planul individualizat de intervenție exclusiv în interesul acestuia;

7.7. să respecte, conform legii, confidențialitatea datelor și informațiilor referitoare la beneficiarul de servicii sociale;

7.8. să ia în considerare dorințele și recomandările obiective ale beneficiarului cu privire la acordarea serviciilor sociale;

7.9. să utilizeze contribuția beneficiarului de servicii sociale, acolo unde este cazul, exclusiv pentru acoperirea cheltuielilor legate de acordarea serviciilor sociale;

8. Drepturile beneficiarului

8.1. În procesul de acordare a serviciilor sociale prevăzute la pct. 2, furnizorul de servicii sociale va respecta drepturile și libertățile fundamentale ale beneficiarului de servicii sociale.

8.2. Beneficiarul are următoarele drepturi contractuale:

a) de a primi servicii sociale prevăzute în planul individualizat de intervenție;

b) de a i se asigura continuitatea serviciilor sociale atât timp cât se mențin condițiile care au generat situația de dificultate;

c) de a refuza, în condiții obiective, primirea serviciilor sociale;

d) de a fi informat, în timp util și în termeni accesibili, asupra: drepturilor sociale, măsurilor legale de protecție și asupra situațiilor de risc; modificărilor intervenite în acordarea serviciilor sociale; oportunității acordării altor servicii sociale; listei la nivel local cuprinzând furnizorii acreditați să acorde servicii sociale; regulamentului de ordine internă;

e) de a participa la evaluarea serviciilor sociale primite și la luarea deciziilor privind intervenția socială care i se aplică, putând alege variante de intervenție, dacă ele există;

f) dreptul de a avea acces la propriul dosar;

g) de a-și exprima nemulțumirea cu privire la acordarea serviciilor sociale.

9. Obligațiile beneficiarului:

9.1. să participe activ în procesul de furnizare a serviciilor sociale și la reevaluarea și revizuirea planului individualizat de intervenție;

9.2. să furnizeze informații corecte cu privire la identitatea și situația familială, medicală, economică și socială și să permită furnizorului de servicii sociale verificarea veridicității acestora;

9.3. să respecte termenele și clauzele stabilite în cadrul planului individualizat de intervenție;

9.4. să anunțe orice modificare intervenită în legătură cu situația sa personală pe parcursul acordării serviciilor sociale;

9.5. să respecte regulamentul de ordine internă al furnizorului de servicii sociale (reguli de comportament, program, persoanele de contact etc.) și regulamentul de organizare și funcționare.

10. Soluționarea reclamațiilor

10.1. Beneficiarul are dreptul de a formula verbal și/sau în scris reclamații cu privire la acordarea serviciilor sociale.

10.2. Reclamațiile pot fi adresate furnizorului de servicii sociale direct sau prin intermediul oricărei persoane din cadrul echipei de implementare a planului individualizat.

10.3. Furnizorul de servicii sociale are obligația de a analiza conținutul reclamațiilor, consultând atât beneficiarul de servicii sociale, cât și specialiștii implicați în implementarea planului individualizat de intervenție și de a formula răspuns în termen de maximum 10 zile de la primirea reclamației.

11. Litigii

11.1. Litigiile născute în legătură cu încheierea, executarea, modificarea și încetarea ori alte pretenții decurgând din prezentul contract vor fi supuse unei proceduri prealabile de soluționare pe cale amiabilă;

11.2. Dacă după 15 zile de la începerea acestor proceduri neoficiale furnizorul de servicii sociale și beneficiarul de servicii sociale nu reușesc să rezolve în mod amiabil o divergență contractuală, fiecare poate solicita Comisiei de mediere socială mijlocirea soluționării divergențelor sau se poate adresa instanțelor judecătorești competente.

12. Rezilierea contractului

12.1. Constituie motiv de reziliere a prezentului contract următoarele:

A) refuzul obiectiv al beneficiarului de servicii sociale de a mai primi serviciile sociale, exprimat în mod direct;

B) nerespectarea în mod repetat de către beneficiarul de servicii sociale a regulamentului de ordine interioară al furnizorului de servicii sociale;

C) retragerea autorizației de funcționare sau a acreditării furnizorului de servicii sociale;

D) limitarea domeniului de activitate pentru care furnizorul de servicii sociale a fost acreditat, în măsura în care este afectată acordarea serviciilor către beneficiarul de servicii sociale;

E) schimbarea obiectului de activitate al furnizorului de servicii sociale, în măsura în care este afectată acordarea serviciilor către beneficiarul de servicii sociale.

13. Încetarea contractului

13.1. Constituie motiv de încetare a prezentului contract următoarele:

a) expirarea duratei pentru care a fost încheiat contractul;

b) acordul părților privind încetarea contractului;

c) scopul contractului a fost atins;

d) forța majoră, dacă este invocată.

14. Dispoziții finale

14.1. Părțile contractante au dreptul, pe durata îndeplinirii prezentului contract, de a conveni modificarea clauzelor acestuia prin act adițional numai în cazul apariției unor circumstanțe care lezează interesele legitime ale acestora și care nu au putut fi prevăzute la data încheierii prezentului contract.

14.2. Prevederile prezentului contract se vor completa cu prevederile legislației în vigoare în domeniu.

14.3. Limba care guvernează prezentul contract este limba română.

14.4. Prezentul contract va fi interpretat conform legilor din România.

14.5. Furnizorul de servicii sociale realizează monitorizarea și evaluarea serviciilor sociale acordate.

14.6. Măsurile de implementare a planului individualizat de intervenție se comunică DASD, conform legii.

14.7. Pe baza raportului cu privire la rezultatele implementării planului individualizat de intervenție DASD va monitoriza activitatea furnizorului de servicii sociale.

Anexe la contract:

Declarație de consimțământ privind prelucrarea datelor cu caracter personal; 
Informare privind prelucrarea datelor cu caracter personal;

Cererea nr. ________________

Fișa evaluare socio-economică nr. _______________ actele doveditoare atașate cererii;

Fișa de calcul nr. __________________

Ancheta socială nr. _________________

Plan individualizat de intervenție nr. _________________

Decizia de admitere nr. ________________

Prezentul contract de servicii sociale a fost încheiat la sediul Direcției de Asistență Socială a orașului Deta, str. Termal, nr. 17/A, în două exemplare, câte unul pentru fiecare parte contractantă.

Furnizorul de servicii sociale, Direcția de Asistență Socială a Orașului Deta

Avizat

Compartiment Autoritate Tutelară și Asistență Socială

Asistent social,
Director general, 
Beneficiar,
